Tifinaɣ

**Tifinaɣ** (Asusru amaziɣ: [tifinaɣ]; Niyu-Tifinaɣ: ⵜⵉⴼⵉⵏⴰⵖ; Tifinaɣ n imuzaɣ: ⵜⴼⵉⵏⵗ niɣ ⵜⴼⵏⵗ) iga yan ugʷmmay n tirra ittyusmrasn g tirra n tutlayin timaziɣin.

Tettyuskar yat twafuɣt tatrart n ugʷmmay abldi, ddaw ism **Niyu-Tifinaɣ** (s tnglizt: -{Neo-Tifinaɣ}-) ɣ tasuta tis 20. Ar tettyusmras yat twafuɣt n uskkil abldi, ism nns -{Tifinaɣ IRCAM}-, ɣ usslmd n tutlayt tamaziɣt i wazzann ɣ tinmal ula ɣ kra n tẓrigin ɣ Lmɣrib.

Tucka-d tguri *Tifinaɣ*, ɣ tannayt n kra n imrzzutn, zɣ usmzzɣ n tguri talatint “*Punicus*” s *ti-* lli igan azwir n wunti amaziɣ; ayann a f irwas is tsnamk “(iskkiln) ifuniqn” nɣ d “iskkiln ibuniqn”. Wiyyaḍ ar snaln yat tsnaẓɣuṛt izdin d umyag “efneɣ” lli isnamkn 'Ara'.

## Asala
Ar ttinin imuzayn is d yucka ugʷmmay n Tifinaɣ zɣ ugʷmmay alibi azayku nɣ **Alibu-maziɣ** (Libyco-Berber), macc amhaz nns ur bahra yuman. Amggaru ad ikka tt inn ar t bahra ssmrasn imssiwln n tutlayt Tanuimidt nɣ Talibit taqburt, nna f ur nssin amr kra idrusn, ɣ tfriqt n ugafa. Asala n ugʷmmay ad ur ittwassan s tmyimant. Kra n imrzzutn annin is ila kra n tsqqnt d ugʷmmay Afuniq. Ur ittwassan wakud ɣ d ibayn ugʷmmay alibu-maziɣ, macca ur rad yizwur ifḍ tamzwaru dat n tlalit. Inɣuba ugʷmmay ḍart n walik aɛṛab i tmazɣa ɣ tasuta tiss 8, yamẓ ugʷmmay aɛṛab adɣar n igʷmmayn Alibu-maziɣ d Ulatin.

Ttwassannt snat tmzarayin nns: tagumḍant d tutrimt. Tkka tt inn tagmuḍant ar tettusmras ɣ mad igan ɣil ad Qusṭanṭina d tsga n Wawṛas ɣ Ddzayr d Tuns. Nttan a mi ifsi usntl uggar n tmzarayin yaḍn acku ufan t mnnawt tkkal ɣ umnid n usuɣl s Tbuniqt. Zɣ 1843, fsin imrzzutn asntl n 22 zɣ 24 n iskkiln. Tutrimt tga tamnzut uggarn, tṭṭf 13 n uskkil uggar, ig usayrar zɣ Lqbayl tatrart ar Tigzirin n ukanari, adɣar g tt inn tkka tettusmras gis. 

Ikka tt inn ugʷmmay Alibu-maziɣ iga abjad azddag (ur ar ittzmmim iɣritn). Tussda ur ar tettuzmmam. Ɣ umata, ar ittyura zɣ izddar s uflla, maccan ar nttafa zɣ ufasi s uẓlmaḍ d wiyyaḍ ula nttni. 

## Tifinaɣ n imuzaɣ
Agʷmmay Alibu-maziɣ ar ittyusmras ass ad s talɣa n Tfinaɣ ɣ tirra n tutlayin n imuzaɣ lli igan zɣ waragg amaziɣ n twja tafṛusyawit. Ttyufan issmrsn imzwura n ugʷmmay ad f kra n tẓuriwin n iẓaggn ɣ mmnaw imḍlan zun d win tgellidt tamazaɣt Tin Hinan.

Inna M.C.A. Mac Donald is gan imuzaɣ yan wamun amiwan ɣ iskar umsawaḍ amiwan d tmktit kullu tisɣanin lli tskar tiɣri d tirra ɣ wamun aggag... Tifinaɣ ar bahra ittusmras ɣ tsurarin d igraffitn d tuzinin gzzulnin."

Kra n tikkal, ittusmras ugʷmmay ɣ tirra n kra n tutlayin taddjaṛin zun d Tagdal lli igan zɣ twja yaḍn mi ism "Ṣungay".

## Asnmarra

Ar tmmal twlaft ɣ uzlmaḍ mmnawt tlɣiwin n iskkiln. Mqqar tga tussda timlicant ur ar tettuzmmam ɣ Tfinaɣ. Iggut ma ɣ ar ittmun uskkil t, +, d uskkil nna t iḍfrn ifk anɣ asmsl (ligature).

## Azmz azayku

## Iskkiln
Wid ad igan iskkiln iqqbuṛn n tfinaɣ d tifinaɣ tatrart:
-{

}-
### unikud
Tetturna tfinaɣ g yunikud g Mars 2005, d wufuɣ n wis 4.1. 

Afarra (bloc) n Tfinaɣ g yunikud iga t: U+2D30–U+2D7F.
-{

}-
## Ẓṛ uggar
-{
* Langue et littérature berbères par Salem Chaker, directeur du Centre de recherche berbère à l'INALCO.
* L'Ecriture amazighe Tifinaghe et Unicode, article paru dans la revue internationale "Etudes et Documents Berbères" vol. 22, 2004 : pp. 175-173, par Lahbib Zenkouar,
* Rapport d'activités du CEISIC (année 2005) par Lahbib Zenkouar, Professeur à l'Ecole Mohammadia d'Ingénieurs (EMI), Rabat (Maroc), Directeur du Centre des Etudes Informatiques, des Systèmes d'Information et de Communication (CEISIC) de l'Institut Royal de la Culture Amazighe (IRCAM)(2002/2006).
* Hapax.qc.ca - Inventaire des oeils (liste Unicode)
* Mondeberbere.com - Tifinagh: l'alphabet berbère de A à ''Yaz''
* Entretien avec M.Ammar Negadi, ex-membre de l'Académie berbère
* Kabyle.com - Entrevue avec Patrick Andries, expert Unicode, au sujet de l'« entrée du tifinagh dans la norme ISO »
* Site sur la culture amazigh, particulièrement la musique amazigh.
* ircam.ma - école amazighe- Site web éducatif, apprendre tifinagh.
}-
## Tisaɣulin
-{

}-